
AWEMainta 


Diamars, 9 juli 2019 


Despues cu Sue-Ann Ras a dicidi di retira 

Esaki a causa basta problema interno pa MEP 

Unda e.o. tin grito: Ojo por ojo, djiente por djiente 



DESPUES cu ayera Sue Ann Ras oficialmente a anuncia 
su retiro como Parlamentario, a surgi basta tension 
e.o. den propio seno di MEP. Pa cuminsa, a surgi e pre- 
gunta, dicon ningun dirigente di MEP no a bay papia 
cu e Parlamentario pe reconsidera su decision, siendo 
cu su retiro tabata conoci for di diadomingo caba. 

A laga te ora cu Sue Ann Ras a anuncia su retiro ofi- 
cialmente, pa despues bin bisa cu e decision aki ta di 
lamenta. Presidente di Parlamento mes, mr. Ady Thi- 
jsen a bisa di a keda sorprendi cu e decision tuma, ora 
el a tende di esaki ayera mainta. 

Hopi den MEP ta kere cu no mester laga Sue-Ann Ras 
bay sin mas, pero mirando con e ta envolve su mes den 
maneho educacional, social, etc. ta na su lugar pa nom- 
bre como un coordinador di un di e Ministerionan p.e. 
di Asunto Social y asina duna sosten na Minister Glen- 
bert Croes. 

Ora cu e noticia a plama den seno di MEP, tin candida- 
to no a expresa nan mes, bisando: “ojo por ojom djiente 
por dijente”, referiendo na Ricardo Croes (RED), kende 
a haya ta bon pa habri afo diasabra ultimo den un 
programa radial na Hit 94, dirigi pa dr.Nuris Lampe, 
contra e.o. Sue-Ann Ras, pero tambe contra di otro 
dirigentenan di MEP, mencionando nomber di Endy 
Croes, Edgard Vrolijk, Hendrik Tevreden, y tambe a 
critica Alan Howell di POR. 



Esnan critica den MEP, sigur no kier wak ni tende di 
Ricardo Croes. 

MAS PROBLEMA 

Awor cu a resulta cu ta Luigi Bergen, pero kende net 
ayera a ser manda cu vakantie obligatorio dor di Min- 
ister Chris Romero como coordinador di su despacho. 
Motibo pa cu relacion extra-matrimonial, esta di tin 
relacion amoroso cu otro dama, tambe di mesun Min- 
isterio di Chris Romero, kende a ser manda pa un otro 
oficina, mientras a dicidi di haci un investigacion. 

Ta un secreto publico e relacion amoroso cu tin entre 
Luigi Bergen y e consehero huridico, Gabrela Brito. Si 
lider di partido, Evelyn Wever Croes manera el a bin 
ta bisa cu integridad di un persona ta halto den su par- 
tido, nunca y hamas Luigi Bergen por bira e proximo 
susesor di Sue-Ann Ras den Parlamento, kende a ser 
elogia comp un persona integro, cu no tur dia ta ser 
mira den politica. 

Si esey t’e caso, cu Luigi Bergen no por bira Parlamen- 
tario, maske ningun hende por strobe, ora e keda con- 
voca pa Conseho Electoral, e siguiente candidato pa 
bira Parlamentaro lo ta sra. Darlyn Gudez-Erasmus. 

E situacion no ta facil actualmente den MEP, mirando 
tur loke ta pasando. Nos tin mas informacion, pero ta 
reserve esaki pa un otro oportunidad. 

Sue-Ann Ras un ehempel di 
integridad y responsabilidad 



Pa; Victor (Toko) Winklaar 


E mesun impacto cu miembro di Parlamento pa fraccion di 
MEP a crea siman pasa na Hulanda y na Aruba, e mesun 
impacto el a crea dialuna mainta ora cu el a sorprende no 
solamente mundo politico na Aruba y na Den Haag, pero 
henter pueblo di Aruba. 

Den un discurso elocuente y hopi impresionante, Sue-Ann 
Ras a anuncia su retiro como miembro di Parlamento y 
tambe for di politica nacional, aceptando su eror cometi si- 
man pasa na Hulanda den Tweede Kamer, ora cu prensa 
Hulandes a constata cu durante di e reunion di IPKO, e 
tabata mira Netflix riba su tablet. 

Un accion cu a wordo hopi comenta tanto na Aruba como 
Den Haag y cu a wordo cuestiona severamente mirando 
e momento cu el a haci esaki, cu tabata debatenan riba e 
‘geschillenregeling’ cu tanto Aruba y Corsou ta anhelando 
pa logra un acuerdo caminda derecho di e paisnan aki, ta 
sigura. 

Sue-Ann Ras sorprende e mundo politico di nos pais dial- 
una mainta, ya cu su decision ningun momento a wordo 
anticipa mirando cuanto politiconan den pasado y awe pre- 
sente, tampoco a of ta cumpli cu exigencianan adecuado pa 
ta un miembro di Parlamento. 

Den casi dos aña di tempo, Sue-Ann Ras t’e prome miembro 
di partido MEP y cu ta sostene Gabinete Wever-Croes, cu a 
duna contenido na loke mester a riba e exigencia cu e Gobi- 
erno di coalicion actual a pone como condicion na inicio di 
su periodo di gobernacion. 

Prome Minister Evelyn Wever Croes a insisti cu Aruba lo 
tin un Gobierno dirigi totalmente riba integridad y trans- 
parencia, dos punto cu nan mes a bin ta violando formal- 
mente riba diferente tereno, tanto den e maneho cu e Gobi- 
erno a bin ta hibando, pero tambe den accionnan di algun di 
e figuranan cu ta forma parti di e Gobierno y cu ta sostene 
esaki. 


Den e contexto y mentalidad aki ta dificil pa compronde e 
decision di Sue-Ann Ras, ya cu no ta usual cu miembronan 
di Parlamento ta retira y mustra un sinceridad cu pueblo, 
caminda el a mustra bon cla, cu el a faya cu su hendenan y 
cu pueblo cu a pone confiansa den su persona. Su eror co- 
meti siman pasa no por wordo splica den un forma corecto, 
pero e decision di señora Ras, cual decision el a tuma hunto 
cu su famia, ta mustra riba un punto sumamente impor- 
tante, esta cu un hende mester ta sincero cu su mes, p’e por 
ta sincero cu otronan. 

Ta algo cu no tur politico ta cumpli cune y semper ta trata 
di hustifica nan fayonan culpando rivalnan den un forma of 
otro pa trata di desvia atencion di nan problema. 

Sue Ann Ras por a faya na Hulanda, pero ora cu el a yega 
su isla natal bek, a reflexiona riba e situacion cu el a causa, 
e confusion cu a surgi cu a afecta hopi colega y su propio Go- 
bierno como partido MEP, el a saca su conclusion y a tuma 
un decision cu por wordo cataloga como historico. 

E1 a ofrece su disculpa, a admiti di a faya den su comporta- 
cion den Tweede Kamer y no a busca ningun excusa pa bira 
rond di su eror cometi y a dicidi cu e no por keda den e posi- 
cion cu e tabata como miembro di Parlamento y ta retira. 
Awor a surgi un situacion sumamente interesante ya cu e 
candidato cu tin cu tuma e puesto di Sua Ann Ras den Par- 
lamento, tambe a haya su mes den un situacion personal 
y familiar caminda el a admiti riba red social, di a comete 
adulterio, di tin un amante na su oficina na Gobierno, trah- 
ando cu Minister Chris Romero y confirma na su esposa, cu 
e lo no bolbe bek den e matrimonio. 

Un situacion cu a pone Minister Chris Romero bay over 
tuma medida fuerte contra di Luigi Bergin y a manda Luigi 
Bergen cu vakantie obligatorio y e dama, el a cambi’e di 
oficina, te ora cu un decision cay. Aki por mira cu ta mustra 
cu loke Bergen a haci, e Minister no por permiti y tampoco 
acepta. 


Gabinete Wever Croes a logra un resultado den eleccion di 
2017 a base di promesanan haci na pueblo pero unabes cu 
nan a drenta Gobierno, promesanan a wordo lubida y pueb- 
lo a haya su mes confronta c’un serie di medida cu ta lagan- 
do su consecuencianan impactante den henter comunidad 
Un di e institutonan cu por a forsa Gobierno pa cumpli 
cu promesanan haci na pueblo, tabata Parlamento, pero 
aki un biaha mas pueblo a ripara cu su representantenan 
ta mas sirbi interes di Gobierno y no interes di pueblo. 


E decision aki ta pona cu partido MEP ta haya su mes den 
un situacion delicado caminda un Minister di su partido, ta 
duna vakantie obligatorio n’e candidato cu mester tuma e 
posicion di Sue Ann Ras den Parlamento. 

Kico lider di partido di MEP tin cu haci, ya cu su persona 
tabata e promotor di integridad na formacion di su gabinete 
y awor ta dilanti otro situacion c’un di e miembronan cu ta 
sostene su Gobierno den Parlamento, a entrega su retiro 
dunando contenido n’e palabra integridad. 

Premier Evelyn Wever-Croes a reitera: 

Aruba no ta habri frontera cu Venezuela 



DEN ultimo dianan a core hopi rumor cu si Aruba lo 
habri frontera cu Venezuela. Premier Evelyn Wever- 
Croes durante e conferencia di prensa di dialuna main- 
ta a anuncia cu esey NO ta corecto. Aruba no ta habri 
frontera cu Venezuela. 

Manera ya conoci, na februari ultimo Venezuela a cera 
frontera cu Aruba, Bonaire y Corsou, y dia 10 di mei 
ultimo Venezuela a anuncia cu lo habri e frontera cu 
Aruba so. 

N’e momento ey Gobierno di Aruba a cera e frontera cu 
Venezuela, mirando e fluho migratorio creciente, y mi- 
rando cu no a habri frontera cu Corsou y Bonaire. Pre- 
mier Wever-Croes a elabora riba e siguiente puntonan: 

ESTA 

Gobierno di Aruba ta consciente cu no por tene e frontera 
cera pa semper, y p’esey ta haciendo preparativonan pa 
si yega asina leu un dia Aruba por introduci e ESTA 
di Aruba, den cual un persona cu kier bin Aruba for di 
Venezuela, mester aplica pa un ESTA online, similar 
n’e ESTA cu nos ta aplica pa bay Merca. 

Di e forma aki por controla mihor ken y cuanto hende 
ta drenta Aruba for di Venezuela. E ley ta wordo pre- 
para awor y tambe e sistema automatisa pa por mane- 
ha e ESTA. 

Gobierno ta spera cu e proceso di preparacion por keda 
cla den e siguiente dos lunanan. Tanten e ESTA no ta 
‘in place’ Aruba lo no habri frontera cu Venezuela. 



ARUBA AIRLINES 

Gobierno a ricibi un peticion di Aruba Airlines pa por 
haci cierto biahe di transito di Venezuela pa Merca via 
Aruba, como un excepcion riba e ciere di frontera. 
Aruba Airlines a trece padilanti cu e compania lo no 
por sobrebibi sin e buelonan di transito y como conse- 
cuencia tur e mama y tatanan di famia cu ta traha ey- 
nan, lo perde trabou. 

Gobierno ta hopi preocupa cu e situacion aki, y ta bus- 
cando forma pa evita cu Aruba Airlines mester cera. 
Un peticion similar a wordo haci tambe p’e compania 
cu ta opera e airport chikito (General Aviation) pa avio- 
neta priva. 

“Gobierno ta tratando tur dos peticion, pero lo NO hab- 
ri frontera. No t’asina facil pa djis duna un excepcion, y 
p’esey Gobierno ta tratando e tema aki cu e prioridad y 
cautela necesario. 

N’e momento aki e impacto serio di e crisis di Venezu- 
ela riba Aruba ta exigi cu Gobierno di Aruba ta hopi 
cauteloso cu habrimento di frontera. 

No ta cu nos no kier yuda, pero ta cu nos bo por yuda. 
Aruba a y ta haciendo di su parti y awor no por haci 
mucho mas. Ta momento pa nos pone Aruba prome”, 
Premier Evelyn Wever-Croes a enfatisa. . 

Di acuerdo cu Banco Central 

E solides y resistencia di sector f nanciero 
Arubano a keda firme den 2018 


AYERA Banco Central di Aruba (BCA) ta publica 
su Financial Sector Supervision Report 2018. 
BCA t’e autoridad supervisorio di e sector finan- 
ciero na Aruba. 

Den e “Financial Sector Supervision Report 
2018”, cu mester compila segun ley y presenta na 
Minister di Finansa prome cu 1 di juli di tur aña, 
BCA ta duna un bista di su actividadnan princi- 
pal ehecuta y decisionnan mas importante tuma 
riba e tereno di maneho den e implementacion di 
e ordenansanan di supervision, incluyendo e ley- 
nan pa preveni y combati labamento di placa y 
financiamento di terorismo. 

Den e raport aki adicionalmente ta describi e ac- 
cionnan principal tuma dor di BCA pa sigui refor- 
sa e marco legislativo y regulatorio. Tambe, ade- 
mas di un resumen di e ultimo desaroyonan riba 
e tereno internacional di supervision, ta duna un 
analisis di e desaroyonan principal den e sector 
financiero domestico. 

Manera den e añanan anterior, BCA su activi- 
dadnan di supervision principal den 2018 a con- 
sisti di inspeccionnan ehecuta periodicamente 
n’e institucionnan bou supervision mes p’asina 
evalua e riesgonan mas grandi y e cumplimento 
cu e ley- y regulacionnan vigente, como tambe e 
vigilancia riba distancia (e asina yama “off-site 
surveillance”). 

E “off-site surveillance” ta inclui analisis di e ra- 
portnan financiero obligatorio cu e institucionnan 
bou supervision ta entrega periodicamente na 
BCA y e reunionnan bilateral teni cu nan. 

Den casonan necesario, BCA ta aplica instru- 
mentonan disponibel pa efectivamente enforsa 
cumplimento cu e ley- y regulacionnan di super- 
vision. 

BCA por tuma medidanan formal den casonan 
unda ta identifica situacionnan di incumplimento 
cu e ley- y regulacionnan di supervision. 

E decision ey ta depende, e.o., di e gravedad di e 
caso. Na 2018, a tuma total 21 medida formal (9 
mas compara cu 2017). 


Den 14 caso a impone multanan administrativo, den 5 caso a emiti 
instruccion formal (e asina yama “directive”) pa remedia e deficienci- 
anan registra, y a impone den 2 caso e asina yama “last onder dwang- 
som”. 

Den cuadro di su tarea di supervision, BCA ta aplica un metodologia 
basa riba riesgo, a base di cual ta aloca e parti mas grandi di su re- 
cursonan di supervision n’e institucion y sectornan (p.e. e portfolio di 
fiansa y inversion, “governance”, “risk managment “, y “compliance “) 
cu e perfil mas halto di riesgo. E enfoke aki, hunto cu BCA su maneho 
estricto di enforsa y su compromiso continuo pa cumpli cu e normanan 
mas halto y e mihor practica den e area di regulacion y supervision di 
e sector financiero, tabata instrumental den mantencion di e solides y 
reputacion di e sector financiero di Aruba. 



Wi'EBMIBUUS 


Pa mas infbrmadon yama 525-7555 of bishita nos websito lottoaruba.com 

Prome Minister Wever-Croes a 
reuni cu Kids Rights Empowerment 

Mama y tata mester sa nan derecho como mayor 



Prome Minister Evelyn Wever-Croes a reuni 
siman pasa cu e representantenan di Kids 
Rights Empowerment, srta. Janine Wever, sr. 
Edmar Gietel y sr. Jeremy Carti. 

Kids Rights Empowerment ta un organisacion 
cu ta traha riba conscientisacion contra se- 
cuestro di un mucha dor di un di e mayornan. 
Lamentablemente sa pasa hopi cu un di e 
mayornan ta bay cu e mucha sin laga manera 
p’e otro mayor por tuma contacto cune. Mi- 
rando e problematica aki a dicidi di lanta un 
organisacion pa conscientisa e tatanan riba 
nan derecho como mayor. 

Hopi biaha sa pasa cu ora un yiu nace e may- 
ornan ta bay Censo p’asina e tata por recon- 
oce e yiu y dun’e su fam. 



BO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Junior Bucket 


lOyrd 
aII Bucket 


Small 



Lamentablemente esaki no ta suficiente pa duna e tata loke nos ta yama 
“ouderlijk gezag”. Pa un tata por haña derecho riba “ouderlijk gezag” e 
lo mester aplica p’e. 

Specialmente den e temporada di vakantie ora cu mayornan ta biaha cu 
e muchanan, Gobierno ta exigi Imigracion pa pidi e mayor biahando cu 
e mucha un carta firma p’e otro mayor cu e ta duna permiso pa su yiu 
sali di Aruba. 

Aunke cu esaki ta un procedura poco fastioso, mester enforsa esaki pa 
proteccion di e mucha, pasobra lamentablemente na Aruba tin casonan 
di mamanan cu ta bay vakantie cu nan yiu y no ta bolbe bek y vice versa. 
E lucha pa un mama y/of tata por haña wak nan yiunan bek ta uno hopi 
largo y dificil. Specialmente p’e tatanan haya e “ouderbjk gezag” ta hopi 
importante, pasobra ta di e manera aki so nan por legalmente exigi p’e 
mama trece e yiu bek Aruba. 

Premier Wever-Croes ta enfatisa riba e importancia pa cada tata busca 
nan derecho, p’asina nos muchanan por ta mas protehi, ya cu un di e 
metanan pa Aruba ta pa pone e muchanan central. 

P’e motibo aki Premier Wever-Croes ta compromete su mes cu e organ- 
isacion di Kids Rights Empowerment pa traha hunto y asina conscien- 
tisa e tatanan y cambia e leynan necesario pa protehe nos muchanan. 

Segun Premier Wever -Croes: “Cada mucha tin derecho di tin su mama 
y tata den nan bida y no mester wordo perhudica den caso cu e relacion 
entre e mayornan no ta bon mas”. 

Sr Haime Croes, Director DIP ta splica: 

Con a para cu 

"zienswijze di ROP" 



DESPUES cu a duna comunidad un luna 
mas di tempo pa entrega zienswijze cual a 
cera 15 di maart 2019, DIP a informa cu a 
ricibi un total di 137 zienzwijze. 

Den cual persona y/of organisacionnan a 
duna e departamento nan vision riba locu- 
al cu ta trata e ROP di 2019. 

Tin nombramentonan cu a cambia, arean- 
an adicional a bin acerca, a proteha cierto 
area mas y otro zonanan a bira max flexi- 
bel pa locual ta construccion. 

E enfoke principal di ROP ta pa crea un 
balansa entre desaroyo y proteccion di me- 
dio ambiente, sr. Haime Croes a splica. 

E contestnan p’e 137 zienswijze ta cla poni 
den un nota cu ta bay wordo publica tras di 
e ROP cu lo wordo entrega na Gobernador. 
Ademas DIP a dirigi carta na cada un di 
e 137 personanan cu a entrega zienswi- 
jze, gradiciendo nan pa nan contribucion 
y referi nan na unda nan por mira e con- 
testa. 

Despues cu Gobernador firma e cROP 2019 
esaki ta bira ROP definitivo, p’e proximo 
10 añanan. Cumpliendo cu e prome parti 
di e LRO’, sr. Haime Croes a splica. 




Invitacion 


Banco Central di Aruba (BCA) ta invita publico en general pa 
asisti na un sesion informativo relaciona cu e serie nobo di e 
biyetenan di florin 2039 cu lo tuma lugar riba e siguiente 
fechanan: 

• MFA Savaneta: Diamars,9juli 2039(6:00 PM - 8:00 PM) 

• MFA Paradera: Diahuebs, Hjuli 2039 (6:00 PM - 8:00 PM) 

Durante e sesion aki BCA lo duna splicacion detaya con pa 
reconoce nos biyetenan di florin 2039 pa medio di e 
caracteristicanan di siguridad riba e biyetenan. Tambe lo 
distribui diferente material promocional y lo elabora riba e 
fechanan importante relata na e circulacion di nos biyetenan di 
florin 2039. 

J .E. Irausquin Boulevard8 P.O. BoxIS Oranjestad Aruba Tel.nr.:(297)5252-100 Faxnr.:(297)5252-301 
E- mail: cbaua@setarnet.aw V\febsite: www.cbaruba.org 

TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


E tema pa D(a Internacional di Cooperativa - 2019 (CoopsDay) ta: 

" COOPS 4 Decent Work" 


“COOPS pa un trabao digno” t’e lema escogi p’e International Coopera- 
tive Aliance. 

“Cooperativanan ta yuda mantene empleo y ta promove trabao den tur 
sector economico. Pa medio di participación e miembronan tin un mo- 
tivación pa cambia nan bida, nan comunidad y e mundo “, segun Presi- 
dente di I.C.A. 

Cuanto empleo cooperativanan ta genera ta leu di ta algo marginal. 
Segun calculacion recien e cooperativanan na mundo henter ta emplea 
o t’e fuente di entrada principal pa más di 279 miyon persona, casi 10% 
di e poblacion activo riba nos planeta. 

Ultimo añanan International Labour Organisation - I.L.O. a mustra 
riba importancia di cooperativa como empresa unda cu e desaroyo hu- 
mano y husticia social tin prioridad riba ganashi. 

O.I.T. ta celebrando 100 aña di existencia y a pone enfoke especial riba 
“Futuro di Trabao”. Den cuadro di esaki ILO y ICA hunto a organisa e 
conferencia: “Cooperativa y futuro di trabao” , dialuna 24 di juni ultimo, 
net despues di e Conferencia Internacional di Trabao nro. 108.. 

ILO pa medio di Resolucion di 2002 no. 193 y Resolucion 2017 no. 202 ta 
recomenda Gobiernonan pa fomenta, promove y sostene cooperativanan 
como empresa. Esaki particulamente ta ser splica den resolucion no. 
193: 

GOBIERNONAN MESTER: 

Articulo 3. fomenta e desaroyo y fortalece organisacion cooperativa basa 
riba: 

(a) E balornan di cooperativa: ayudo mutuo, responsabilidad personal, 
democracia, igualdad, equidad y solidaridad hunto cu un etica basa riba 
honestidad, transparencia, responsabilidad social y interes pa prohimo; 

(b) E principionan di cooperativa cu t’e siguientenan: Miembrecia ta bo- 
luntario y habri; maneho democratica dor di miembronan; participacion 
economico di miembronans; autonomia y independencia; educación, for- 
mación y información; cooperación entre cooperativanan, y interes pa 
comunidad. 

Diasabra ultimo e prome diasabra di juli tabata Dia Internacional di Co- 
operativa proclama pa Nacionnan Uni 16 december 1992, 25 aña pasa. 
E motibo di e dia ta aumenta consenshi riba cooperativa y balor di coop- 
eracion. 

Ta dia pa pensa riba cuanto nos por logra den cooperacion y cu espirito 
di cooperacion ta pone base firme pa trece solucionnan duradero, unidad 
y solidaridad. 

Pa garantisa futuro di trabao y logra trabao digno y decente Gobierno lo 
haci uso di tur medio na su alcance. Considerando experencia di ILO y 
trabaonan importante desplega p’esaki, Gobierno sigur lo tuma e reco- 
mendacion di ILO den consideracion y lo bay evalua con por fomenta y 
sostene cooperativa na nos pais. 

Hunto cu Aeropuerto di Aruba: 

Southwest Airlines a celebra su di 5 aniversario, 
mustrando cu nan amor pa Aruba ainda ta grandi 



Aruba Airport Authority N.V. (AAA) tabata contento 
pa brinda un desayuno n’e empleadonan di Southwest 
Airlines na honor di Southwest Airlines su di 5 aniver- 
sario brindando servicio ida y buelta pa Aruba. 

Tabata prome di juli 2014 cu Southwest Airlines a lan- 
sa su prome buelo inaugural for di Baltimore (BWI) pa 
Aruba. 

Cu e buelo aki Aeropuerto di Aruba a keda habri pa e 
posibilidadnan di coneccion cu otro destinacion y mer- 
cado na Merca. 

Southwest Airlines a marca historia dia 7 di maart 
2015 ora nan a lansa nan prome buelo internacional 
for di Houston-Hobby Airport (HOU) pa Aruba. Servi- 
cio actual pa HOU ta 1 biaha pa siman riba diasabra. 
Como parti di Southwest su plannan di network, e bue- 
lonan BWI-AUA y MCO-AUA a aumenta pa buelonan 
diario. 

Actualmente Southwest ta opera buelonan diario non- 
stop for di Baltimore/Washington International Thur- 
good Marshall Airport y Fort Lauderdale-Hollywood 
International Airport (FLL) y tambe servicio temporal 
for di Houston William P. Hobby Airport pa Aeropuerto 
Internacional Reina Beatrix (AUA). 

Durante e ultimo 5 añanan, Southwest Airlines no a 
solamente establece un trafico di punta pa punta exito- 
so, pero a haci posibel tambe pa hopi pasahero interna- 
cional haci uso di nan servicio popular pa yega Aruba. 


“Den 2018 nos partner aereo valioso a brinda e opor- 
tunidad na 84.849 pasahero pa biaha pa y for di Aruba. 
Di comienso di aña pa mei 2019 nos partner confiabel a 
transporta casi 35.000 pasahero cu un tendencia creci- 
endo. 5 Aña a pasa caba haciendo e relacion mas fuerte 
entre e aerolinea y Aeropuerto di Aruba. 

Nos ta ancioso pa sigui re-enforsa y sigui desaroya e 
partnership cu na final di dia lo beneficia nos pasahero- 
nan y e destinacion. 

Di parti di AAA, mi ta sinti mi honra pa felicita e ekipo 
di Southwest Airlines riba ocasion di nan 5 aniversario 
brindando servicio pa Aruba. Nos ta ancioso pa sigui 
traha di serca hunto den e añanan nos dilanti pa logra 
e obhetivonan en comun. 

Nos ta agradecido n’e ekipo di Southwest y ta encura- 
sha nan pa sigui brinda e bon servicio na nos pasahero- 
nan. Pabien!” asina AAA su Air Service Development 
Manager sra. Jo-Anne Meaux-Arends a bisa. 

Southwest su modelo low-cost exitoso ta posibel dor di 
ta un aerolinea hopi productivo, confiabel y eficiente. 
Tur combina, ta haci nan “point-to-point route system”, 
buelonan frecuente, seleccion cuidadoso di Aeropuerto, 
un solo tipo di avion, utilisacion halto di assets, conser- 
vacion di fuel y programanan di hedging cu produc- 
tividad halto di cada empleado ta produci un operacion 
hopi safe, eficiente y “cost-effective” cu ta sirbi como e 
fundeshi di e business model y manehador principal di 
e aerolinea su di 45 aña consecutivo di exito. 

Banco Central ta señala cu te ainda Gobiemo no a cumpli cu 


Recomendac onnan di FATF di 2012, 
a entrega propuesta na Gobierno na 
augustus 2018, cu lamentabelmente no a 
drenta den e proceso legislativo ainda 


E raport di supervision di e sector financiero ta indica 
tambe cu durante 2018 e sector financiero domestico a 
keda solido, lucrativo, y sumamente resistente na shock- 
nan externo. E tasanan prudencial agrega di e sectornan 
bou supervision a keda den e margennan adecua. 

E tasa di prestamonan den un situacion di incumpli- 
mento (e asina yama “nonperforming loans ratio”) di 
e banconan comercial a sigui baha, esta for di 4,0% na 
2017 te na 3,9% na final di 2018. 

Ademas, e “stress tests” haci riba e sector bancario do- 
mestico a demostra cu e asina yama “risk-weighted capi- 
tal ratio” y “prudential liquidity ratio”, cualnan tabata 
32,2% y 29,8%, respectivamente, na final di 2018, ta mas 
cu adecua compara cu e normanan minimo aplicabel pa 
por absorba shocknan externo significante. 

Manera den añanan anterior, BCA a sigui haci esfuerso- 
nan pa enforsa e marco regulatorio dor di emiti guianan 
nobo of revisa e guianan existente. Aki’bou ta duna un 
bista en corto di e desaroyonan mas importante den e 
cuadro aki. 

1. Revision di e ordenansa riba prevencion y combati- 
mento di labamento di placa y financiamento di teror- 
ismo 

Den e di dos trimester di 2018, BCA a traha un propu- 
esta legislativo cu ta drecha e deficiencianan, mas tanto 
tecnico, identifica durante BCA su propio evaluacion 
basa riba e recomendacionnan di FATF di 2012. 

A entrega e propuesta aki na Gobierno di Aruba na au- 
gustus 2018, cual lamentabelmente no a drenta den e 
proceso legislativo ainda. 

Tambe tumando na cuenta e proximo evaluacion di 
Aruba dor di e Caribbean Financial Action Task Force 
(CFATF) na 2020, ta di sumo importancia cu e propu- 
esta aki drenta e proceso legislativo mas pronto cu ta 
posibel. 


2. Revision di e regla di maneho riba e licencia bancario 
y rekisitonan di admision pa institucionnan di credito. 
Entrante prome di januari 2018 a drenta na vigor e re- 
vision di e regla di maneho riba e licencia bancario y 
rekisitonan di admision pa institucionnan di credito cu 
ta opera na of for di Aruba. 

A base di e revision aki BCA ta permiti solamente in- 
stitucionnan financiero cu tin un posicion financiero y 
reputacion solido, cu ta supervisa riba un base consolida 
na un manera exhaustivo y efectivo, pa por tin un par- 
ticipacion mayoritario den un institucion financiero es- 
tableci na Aruba. 

Si BCA ta di opinion, cu no ta cumpliendo adecuada- 
mente cu e condicion di ta supervisa riba un base consol- 
ida na un manera exhaustivo y efectivo dor di e supervi- 
sor di e pais di e empresa madre, of si BCA tin dudanan 
significante riba con adecuado e solvencia di e empresa 
madre ta, e ora lo mester transferi e participacionnan 
den e institucionnan di credito Arubano na un asina 
yama “(pure) holding company”. Cu e revision aki BCA 
tin como obhetivo pa preveni cu tin efectonan negativo 
riba e institucionnan di credito Arubano. 

E implementacion di e revision di e regla di maneho aki 
ta ainda den su fase preliminario. 

3. Revision di e rekisitonan riba e publicacion di e cuen- 
tanan anual certifica p’e institucionnan di credito y com- 
panianan di seguro. 

Entrante e reportahe di aña 2019, dor di e revision di 
e rekisitonan riba e publicacion di e cuentanan anual 
certifica p’e institucionnan di credito y companianan di 
seguro, ta rekeri cu e banco y companianan di seguro 
mester publica, e.o., nan cuentanan anual certifica riba 
nan website. E revision aki ta den cuadro di e normanan 
internacional di divulgacion di informacion financiero. 

Na october awor 

Lo finalisa evaluacion asocia 
cu labamento di placa y 
financiamento di terorismo 

Cu 3 dia di intensivo di entrenamento na Aruba 



DEN october 2018, tambe den cuadro di e proximo 
evaluacion di CFATF di Aruba manera ya menciona, a 
inicia e evaluacion di e riesgonan nacional asocia cu la- 
bamento di placa y financiamento di terorismo (e asina 
yama “AML/CFT National Risk Assessment” (NRA), 
cu un entrenamento intensivo di 3 dia organisa dor di 
BCA pa tur instancianan relevante. 

Den cooperacion estrecho cu World Bank ta conduci 
e evaluacion importante aki, usando un instrumento 
desaroya dor di e institucion aki. 

E NRA ta parti den cinco diferente grupo di trabou, 
cualnan ta trahando riba e siguiente cinco topiconan: 
(1) Menasanan; (2) Vulnerabilidad; (3) Banconan; (4) 
Otro institucionnan financiero y (5) E asina yama ‘Des- 
ignated Non-Financial Businesses and Professions’ 
(DNFBP’s). 

BCA t’e coordinador di e proyecto aki, y ta encabesa 
gruponan tres y cuater. BCA tambe ta participa den e 
otro tres grupo di trabou. 


Ta planea pa finalisa e NRA rond di october/november 
2019, cual lo provee un percepcion detaya di e efectivi- 
dad di e marco actual di prevencion y combatimento 
di labamento di placa y financiamento di terorismo, e 
riesgonan relaciona cu prevencion y combatimento di 
labamento di placa y financiamento di terorismo na 
cual Aruba ta exponi na dje y cua medidanan (adicio- 
nal) lo mester tuma pa reduci e riesgonan aki na nivel- 
nan aceptabel. 

Pa conclui, e aplicacion estricto y consistente di e ley- y 
regulacionnan di supervision y di e prevencion y com- 
batimento di labamento di placa y financiamento di 
terorismo den e transcurso di e ultimo añanan a con- 
tribui na mantene un sistema financiero stabiel, cu 
bon reputacion y sano na Aruba. 

Tambe, a sigui e trabou pa mantene riba un base con- 
tinuo e normanan internacional di mas halto den e 
area di supervision di e sector financiero, y prevencion 
y combatimento di labamento di placa y financiamento 
di terorismo. 

Sinembargo, teniendo na cuenta e proximo evaluacion 
di CFATF na 2020, lo mester haci progreso extensivo 
den e area legislativo p’asina por cumpli — den e cuadro 
mas extenso cu ta posibel — cu e recomendacionnan di 
FATF di 2012. No tin espacio pa mas tardansa, segun 
BCA. 

E Financial Sector Supervision Report 2018 ta disponi- 
bel for di awe riba e website di BCA www.cbaruba.org 

Na su despedida 

Gerencia a reconoce liderazgo di ing. 
Jossy Figaroa den su temporada na APA 



AUNKE ta algun luna caba tabata e ultimo dia di trabou 
di ing. Jossy Figaroa na Aruba Ports Authority, tanto 
como Director y despues como consehero, e despedida 
oficial a tuma lugar e siman aki. 

Den e discurso cu a wordo hiba a resalta e liderazgo di 
Jossy Figaroa, kende ta un persona cu semper a per- 
miti otronan resalta den nan trabou, a haci e debido 
control ora cu ta necesario y un persona hopi compren- 
sivo: un lider den tur sentido di palabra. 

Director interino Humphrey Tromp a hiba palabra den 
nomber di Director Marc Figaroa, durante e ceremonia 
di despedida di e persona cu nan a considera un gran 
hefe durante e 5 añanan cu el a traha na APA. E Direc- 
tor ta na Hulanda bishitando Port of Amsterdam. 

Humphrey Tromp tabata hopi emocional bisando: “Su 
sentimiento mixto mi ta despidiendo di nos Director 
saliente,pasobra durante e ultimo 5 añanan nos a tra- 
ha asina hopi di serca cu otro cu cada dia cu mi drenta 
e edificio aki ta sinti e bashi cu e ta laga atras. 

Mi tabata su man drechi y tin biaha su man robes y 
hasta tin biaha ambos man, pero semper nos a traha 
hunto na bienestar di APA. Pero despues bo ta pensa 
riba tur loke el a logra cu e team di APA. Esaki ta na bo 
forza pa sigui lucha p’e compania aki.” 



lugar bou maneho di Jossy Figaroa, asina el a mencio- 
na e mudamemto di e waf di container pa Barcadera, 
cu el a logra cu inclusive e parti di financiamentona 
un interest mas abou y condicionnan mas faborabel. 
Pero tambe el a logra proyecto manera compra di un 
tugboat y contribui cu e crecemento di turismo crucero 
for di 600 mil pa 800 mil aña pasa, cu tabatasu ultimo 
aña cu APA. Tambe el a hunga un rol importante den 
e proyecto di Port City cu e aña’ki a keda aproba dor di 
Ministerraad. 

Caracteristicanan di Jossy Figaroa tambe a resalta 
den e discurso di Humphrey Tromp, kende a describi’e 
como un persona alegre. 

“No tin un dia cu bo ta wak Jossy cu mal beis. Semper 
sonriente y unda cu e yega saludando un y tur cu un 
alegria inmenso. Ora cu por e ta haci su jokenan y cu 
un hari masha copioso. 

Jossy un persona integro: Trahando di cerca cu Jossy 
mi tin cu bisa cu semper e ta percura cu cosnan bay 
segun regla, structura, disciplina y na ordo. A base di 
esey el a gana respet di un y tur di nos aki na APA.” 
Banda di esaki el a papia di e forma humano di ex Di- 
rector di APA pa atende cu tur hende, su empleadonan 
y hendenan pafo di trabou. No ta importa e funcion cu 
e persona tin y hasta den negociacionnan di CAO su 
character humano a keda resalta, Cu si tin algo pa un, 
mester tin pa tur. 


E ehecutivo a repasa algun di e logronan cu a tuma 

<Sigui lesa na pagina 13 > 

Hulcmda ne ta acepta cu Aruba ta 
mina supervision financiero di Aruba 


Prome Minister di Aruba Evelyn Wever-Croes no a 
logra convence Hulanda cu Colegio di Supervision Fi- 
nanciero (Cft) y Conseho di Minister di Reino mester 
baha nan bos ora ta trata finanza publico di pais Aruba. 

Premier Wever-Croes a core bay Hulanda pa miedo cu 
Conseho di Minister di Reino (RMR) ta duna Aruba un 
scual formal pa motibo cu Staten di Aruba a aproba un 
amienda relaciona cu LAft cu ta mina autoridad com- 
pleto di Cft. 

E mision di Wever-Croes tabata prematuro. E LAft no 
a wordo aproba (ainda) dor di Gobernador Boekhoudt 
y e lo no haci’e tampoco mirando cu e amienda di LAft 
riba puntonan esencial ta diferencia cu e acuerdo cu 
Gobierno di Aruba a cera cu Den Haag, Hulanda. 


Despues di e reunion di Conseho di Minister di Reino 
Wever-Croes a manda un comunicado den cual e ta bisa 
cu nan a aprecia su presencia den dicho reunion. Loke 
cu e no a bisa ta cu Hulanda no ta nada contento cu 
e forma con Aruba kier mina e supervision financiero 
(Cft). 

Cu palabranan cu no ta laga lugar pa duda Hulanda a 
bisa Wever-Croes cu su Gabinete mester mantene su 
mes n’e palabracionnan haci. 

Wever-Croes a bay cas cu e mensahe cla cu e mester 
haci uso di e periodo benidero di reces pa percura pa 
Staten di Aruba ta keda den liña di e palabracionnan 
haci. Si esey no sosode Conseho di Minister di Reino lo 
impone esey. 


<Continua di pagina 12> 

E respet di ing Figaroa pa tur hende, ta otro di su carac- 
teristicanan cu a wordo señala. “Respetando cada uno den 
nan funcion, conocemento y nan profesionalismo. 

Sea cu esaki ta Nautico, Seguridad, Mantencion, Adminis- 
trativo of Gerente. No ta mete den e tumamento di decision 
pero si tin control y bista general kico ta pasando. 

Jossy Figaroa un persona cu ta refleha un autoridad sin ta 
autoritario. Si bo ta robes na un forma masha respetuoso 
e ta trece esaki na bo conocemento y ta percura bo com- 
prende. Un lider sin igual. Jossy un bon negociante. 

Na un forma tactico ta logra su proposito pa cera e mehor 
deal. Ehemplo di esaki nan ta cu nos stakeholder principal 
ASTEC, pero tambe Damen durante compra di e tugboat. 

Damen mes tambe a reconoce como un negociante hopi 
fuerte.” 


Un disurso hopi emotivo cu a demostra con hopi ing. Jossy 
Figaroa tabata wordo aprecia y loke cu hopi a siña di dje 
durante e temporada cu el a pasa na APA. 

P’esey tambe e Director interino, kende a consider’e como un 
mentor di dje, den nomber di tur e trahadornan a gradici’e 
pa tur loke el a nifica pa APA y a desea Jossy Figaroa tur 
clase di exito den loke e ta bay dedica su mes na dje. 

Corsou ta bay ehecuta maneho economico di Mike Eman 

Corsou como "hub" pa region! 


DIRECTOR di MCB/CMB Lionel “Chicu” Caprilles 
ta djis otro ehecutivo di sector priva di Corsou cu a 
expresa sosten p’e maneho economico di Gobierno 
di Prome Minister Rhuggenaath. E ta hasta bisa cu 
ta su responsabilidad pa yuda stimula economia di 
su isla Corsou. 

E maneho cu e ta bisa di ta sostene t’e maneho pa 
converti Corsou den un “hub” di servicio y actividad 
economico pa region Caribense y Latino America- 
no. Corsou a cuminsa haci esaki cu inversionnan di 
companianan fuerte cu bon reputacion: E compania 
Damen di Hulanda a tuma over DOK Maatschap- 
pij, e compania Coredon a tuma over e Hotel Veneto 
y ta buscando un partner nobo p’e refineria. 

Pa sostene e maneho di converti Corsou den un 
“hub” ta mehorando e propio infrastructura: Entre 
otro ta trahando un hospital nobo, ta renobando e 
Aeropuerto y ta stimula renobacion di otro hotel- 
nan y servicionan pa pueblo y pa sector priva. 

MANEHO CONOCI? 

Si tur esaki ta zona conoci, ta pasobra e t’e maneho 
cu Gabinete Mike Eman I y II a diseña y a cuminsa 
ehecuta su so sin sosten di sector priva di Aruba, 
cu den su mayoria a kere e critica y gañamento di 
MEP y su satelietnan. 

Corda tur e inversionnan den infrastructura, den 
waf, den aeropuerto, den hospital, den careteranan, 
den enseñansa? 

Nan no tabata por nada: Nan tabata necesario pa 
mehora e comunicacion y servicio economico aki na 
Aruba mes y di companianan cu establece na Aru- 
ba. 

Corda e companianan cu a cuminsa bin of bolbe bin 
Aruba den cuadro di e maneho aki? KLM y Carni- 
val Cruise cu a bay bou di e maneho di Gobierno di 
MEP, a bolbe. TNO t’e prome compania cu a bin y a 
cuminsa trabounan den Sur America. 

Den enseñansa Rietveld Academie a cuminsa cu 
programanan cu a atrae studiantenan for di region. 



A bolbe habri e refineria cu a cuminsa inverti den 
renobacion di e compania. 

Gobierno di MEP-POR-RED a stroba, elimina of no 
por a maneha niun di e plannan den cuadro di e 
maneho aki. Kico a bin den su lugar? E proposicion 
di MEP-POR-RED pa un economia a base di MARI- 
HUANA!!!! 

Ki dia Aruba, sector pubbco y sector priva ta tuma 
e esfuerso di siña, compronde un bon maneho y 
distingui’e di critica bashi. Ki dia sector priva, ban- 
co, comerciante y inversionistanan, ta amplia nan 
horizonte y husga un maneho riba su meritonan pa 
nos PAIS y no djis riba “loke ta bon pa nan mes?”. 

Awor Corsou ta bay ehecuta e maneho cu nos aki 
na Aruba por ta hopi mas leu den ehecuta, si no 
tabata p’e miedo pa para y sostene un bon maneho, 
p’e falta di curashi pa sostene un desaroyo comple- 
tamente nobo, e falta di interes general, e falta di 
conocemento y vision pa un pais....AO»S PAIS! 

(E articulo aki ta basa riba e articulo di Rene Zwart 
den e revista “online” KONINKRIJKSRELA TIES. 
NU di dia 6 di juli 2019 cu e titulo: “Bankier Capri- 
les: Waarom bankencrisis geheel aan Curaçao voor- 
bij is gegaan.”) 

4 Auto envolvi den accidente na Paradera, 

Un dama a resulta herida y 
Paramediconan a controla 
un mucha di 4 aña 




DIALUNA den oranan di mainta Polis y dos am- 
bulance a bay na altura di Pacifico Bar Restaurant, 
unda un accidente di trafico a sosode y tin hende her- 
ida. 

Na yegada di Polis di Trafico, ya ambulance tabata 
tratando un di e heridonan cu tabata sinta patras di 
e Toyota Corolla. 

Den e mesun auto aki un di dos ambulance a presen- 
ta pa controla un mucha homber di 4 aña, el a bisa 
cu e tin dolor na su pia drechi. Segun su wela kende 
tabata na stuur, e mucha lo a cay y dal su curpa du- 
rante e impacto. 

LOKE A SOSODE 

N’e sitio nos a papia brevemente cu e turistanan cu 
tabata envolvi, nan a conta cu nan tabata bayendo pa 
Casibari Rock Formation. 

Debi cu nan a faya e birada pa drenta e caya dilanti 
e supermarket eybanda su parkeerplaats di Pacifico. 

Eynan segun nos a compronde un auto lo a dune un 
chance, dor di tabata zwaai cu man. Momento cu el 
a tuma e chance e Corolla tabata bayendo direccion 
pabou y aki ta caminda el a pone medio perde control 
sigui bay basta mas pabou subi acera na su man dre- 
chi. 

E otro autonan cu lo a haya dañonan chikito tambe 
a para y warda riba Polis. Un di nan t’e Hyundai Ac- 
cent shinishi cu ta un V-car. Pazuid dilanti Pacifico 
Bar Restaurant un SUV Mitsubishi lo bay maniobra 
pa wordo gedal, a dal su wielnan n’e acera y tabata 
kier pa Polis tuma nan declaracion tambe. 

Top Chefnan di Massimo Bottura 
lo ta na Aruba Marriott pa un 
## Michelin Star Event" 

Representando e mihor restaurant na mundo; 

Osteria Francescana di Massimo Bottura 



DIABIERNA, 9 di augustus y diasabra, 10 di augustus, 
lo ta tumando lugar na Aruba Marriott Resort & Stel- 
laris Casino, un evento “Michelin Star” exclusivo cu 
dos di Massimo Bottura su top chefnan; Taka Kondo y 
su casa Karime López. 

Chef Taka Kondo ta sous chef di Massimo Bottura 
na Bottura su “Three Michelin Star” Restaurant cu 
yama Osteria Francescana na Modena, Italia, cu a 
wordo nombra e #1 restaurant na mundo na 2018 pa 
S.Pellegrino and Acqua Panna. 

E1 a nace na Tokyo y el a enamora di Osteria Frances- 
cana durante su bishita n’e restaurant na 2015, a cam- 
bio, e Chef famoso Massimo Bottura a dune un trabou. 
Taka Kondo a traha como pastry chef na 2010, despues 
na 2015 el a wordo promovi pa Sous Chef y a contribui 
na algun di e restaurant su platonan mas inventivo, 
manera esun cu yama “Oops, I dropped the lemon tart”. 



Chef Karime López ta head chef di Massimo Bottura 
na Gucci Osteria situa na Florence, Italia, y a wordo 
honra recientemente pa S.Pellegrino and Acqua Panna 
como e “Best Chef’ di e “Identity Golose Guide 2019”. 
E1 a nace na Mexico y a wordo introduci n’e mundo 
culinario di jong pa famianan di su tata cu tin restau- 
rantnan na Mexico. 

Karime López a traha na varios restaurant renombra 
rond di mundo manera Can Fabes, Mugaritz, Pujol, 
RyuGin y Central. 

Bishitante y e comunidad di Aruba lo tin un experencia 
culinario inolvidabel ora cu Chef Taka Kondo y su casa 
Chef Karime López presenta nan “Author’s Cuisine” 
durante e evento di dos anochi exclusivo na La Vista. 
Reserva bo lugar awe mes p’asina bo disfruta di pla- 
tonan inovativo combina cu sabornan unico. Bishita e 
event page “Master Series at La Vista” riba Facebook 
of bishita Aruba Marriott su Facebook page pa reserva 
of pa mas informacion. 

Minister Dangui Oduber ta contento cu tur 
caminda den Washington ta wordo asfalta 



“GABINETE Wever Croes a bisa cu nos lo pone e 
ser humano central y nos lo pone atencion na nece- 
sidadnan real di nos comunidad, Durante periodo di 
campaña, bishitando casnan na Washington un di e 
preocupacionan grandi tabata e hecho cu tin hopi ca- 
minda cu ainda no a wordo asfalta y e molester di stof 
ta hopi grandi. 

Tin un scol basico y un scol primario den e becindario 
y tin un volume grandi di trafico den e area aki diari- 
amente. 

Na momento nos a drenta Gobierno mi a haci un peti- 
cion na colega Minister di Infrastructura Otmar Odu- 
ber pa pone e careteranan di Washington riba e lista 
di camindanan cu mester wordo asfalta. 

Mi ta contento y agradecido p’e cooperacion brinda 
di colega Minister Otmar Oduber p’asina percura p’e 
trabounan pa asfalta henter e bario cuminsa”, tabata 
palabranan di Minister Dangui Oduber. 


“Un politico mester bisa den campaña loke e ta bay 
haci den Gobierno y ora e ta den Gobierno haci loke el 
a bisa e ta bay haci. Nos a haci e promesa na Wash- 
ington cu nos lo percura pa pone asphalt y awe nos ta 
cumpli cu esaki tambe. 

Nos ta dunando e districto di Noord hopi atencion den 
mehoracion di infrastrcutura. Di e forma aki nos a in- 
verti pa construccion di un Boardwalk na Malmok pa 
nos local y turistanan por haci ehersicio na un manera 
sigur. 

A percura pa asfalta diferente caya na Alto Vista. Na 
mes momento a drecha tur e stachinan rond di kapel 
di Alto Vista y actualmente lo cuminsa cu e camind- 
anan na Washington. 

Nos ta un Gobierno cu ta traha na biniestar di nos 
hendenan y esaki ta wordo demostra na decisionan cu 
nos ta tuma,”, Minister Dangui Oduber a conclui. 

Yiu homber di edad halto a yega cas haci 
problema, causando cu su mama a bira hopi malo 


DIADOMINGO atardi algo prome 
cu 6:30, Polis a bay Dr Henriquezstraat, 
unda un yiu homber grandi y ya di edad, 
a lanta contra su famia. 

Informacion cu a drenta tabata cu e yiu 
homber aki lo a herida hende. Esaki ta- 
bata na prome instante. 

Na yegada di Polis, nan a topa cu e yiu 
homber grandi hopi burachi y fastioso. 
E lo a yega cas burachi manera semper 
y esaki ta causa hopi dolor na su mama 
di edad te cu el a bira malo. 

Debi cu e ta burachi y no tin balans, e 
mes a cay dal su cabes basta duro. Polis 
a lage sinta y tabata papia cune, pero 
ya e momento ey, Polis a pidi p’e trans- 
portwagen. Si lage keda ta mas prob- 
lema so esaki lo trece cune. 

Ambulance cu a presenta pa controla e 
mama di edad, cu tabata sinta n’e cas 
pariba a controla e yiu homber burachi 
tambe. 

Segun nos a compronde no ta prome bi- 
aha cu e yiu ta causa problema, apar- 
entemente e no ta traha, pero si ta exigi 
cuminda y mas cos den cas. E tin e famia 
bou bastante tension cu su manera. 
Diadomingo cos a bay asina leu cu su 
mama a bira malo, Gewoon e no por mas 
cu e yiu homber cu no ta un mucha mas. 

Nq yegada di gtransportwagen el a cana 
subi e vehiculo sin problema y sin boei 
na man. Paramediconan mientrastan- 
to tabata atende cu e señora di edad, 
kende tawata rondona dor di mas yiu y 
nietonan preocupa. 

Na Warda di Polis, e lo cana e proceso 
prome dor di un Sub Fiscal y esaki lo di- 
cidi si lo lage cere te ora e bira bon bek. 

Chauffeur burachi a nenga di stop pa Polis, 
pero a ser deteni algun minut despues 







DIADOMINGO atardi Polis 
tabata tras di un Ford Focus na 
altura di Jaburibari. Polis ta- 
bata duna instruccion p’e para 
e auto dor di manera di stuur, 
pero nada. 

Varios biaha Polis tabata pita e 
auto p’e stop, pero nada tabata 
pasa y e ta sigui core bay direc- 
cion zuid. 

Na rotonde di Paradera pa Babi- 
jn el a tuma direccion di su man 
drechi, bayendo e rotonde gran- 
di di Paradera. 

Mirando cu e no ta para y ta 
sigui core a pidi asistencia di 
mas patruya. Na rotonde grandi 
di Paradera el a bira pa bay pa- 
bou, direccion Shiribana. 

E prome caminda di tera na su 
man robes el a drenta y Polis su 
tras. Eynan el a sigui core dren- 
ta un cura di cas. 

Polis tambe a subi e tereno y ta 
detene e chauffeur debi cu e ta- 
bata burachi. Transportwagen a 
ser pidi y na su yegada a hinke 
den dje y bay direccion Warda di 
Polis. 



^®<Vlc(o, Jf, 

















































Un Honda CRV a pega 
candela misteriosamente 



DIADOMINGO atardi algo pasa di 5’or 
p.m Polis y Brandweer a bay patras di ex 
Kooyman na Dakota, unda un auto ta na 
candela. 

Na yegada Polis a constata cu enberdad tin 
un Honda CRV color blauw na candela. 

E doño tambe tabata n’e sitio. 

Segun e chauffeur parti mainta e tabata 
haya holor di gasolin. Dado momento atar- 
di pasando patras di ex Kooyman e auto a 
cuminsa saca huma y a despues pega can- 
dela. 

Brandweer na yegada no a keda nada otro 
pa paga e candela cu tabata mas bien e par- 
ti dilanti. 

ABC Tours cu protocol nobo di maneho pa un operacion mas responsabel 

TripAdvisor a premia ABC Tours den e top 
10 mihor actividad den Caribe 


TRIPADVISOR pa medio di “Travel- 
ers Choice Awards”, a reconoce reci- 
entemente e top experiencianan mas 
busca como tambe e reservacionnan 
mas gusta globalmente. 

E ganadornan ta wordo determina 
atrabes di un algorithm cu ta tuma 
den consideracion tur e ‘business re- 
views’, opinionnan y popularidad en- 
tre e bishitantenan den e ultimo aña. 

E aña aki, Aruba a wordo selecta cu e 
asina yama ‘Island Ultimate Jeep Sa- 
fari’ di e compania local ABC Tours, 
den e di tres lugar riba e bsta di ‘Top 
10 Caribbean Experiences’, net banda 
di Bahamas na di dos lugar y Repu- 
blica Dominicana cu a sali na prome 
lugar. 

Esaki ta refleha tambe cu Aruba su 
atraccionnan natural no ta cuminsa y 
caba na beach. 

E bishitantenan ta ancioso pa conoce 
e recursonan natural manera cu nan 
yega n’e isla. 

Ta un experiencia cu solamente nan 
por biba aki na Aruba, unda p.e. por 
pasa tempo cu famia na Natural Pool 
‘Conchi’, Ayo Rock Formation, Kapel 
di Alto Vista y hopi mas, mientras nan 
ta disfruta di un dushi lunch. ‘Island 
Ultimate Jeep Safari’ ta ofrece tambe 
‘snorkebng gear’ p’esnan cu kier pasa 
un rato den e awanan blau di Aruba. 

Marvin Kelly, propietario di ABC 
Tours ta expresa di ta masha contento 
cu e reconocimento aki. Como empre- 
sario local, trahando pa mas di 20 aña 
den e mundo turistico, e ta haya cu e 
reconocimento cu nan a haya aworaki 
ta un empuhe y un motivacion grandi 
pa nan empresa den su totabdad. 

“E ta bunita tog cu nos por a pone 
Aruba bek riba e mapa caminda cu 
aki na Aruba tin dos top actividad cu 
a wordo reconoci den henter Caribe y 
caminda cu nos tin e posicion number 
3 y number 5 den e 10 mihor activi- 
dadnan den Caribe”, el a manifesta. 


TripAdvisor ta tene na cuenta e feed- 
back cu nan ta haya di e miyones di 
usuarionan relaciona cu e mihor ex- 
periencianan na mundo. Nan ta na 
analiza e ‘reviews” y a base di esey 
nan ta scoge loke nan ta considera e 
top actividadnan. 

“Mi ta contento cu nos a wordo recon- 
oci como un di e 10 mihornan den full 
Caribe y vooral den e mihor 10 unda 
bo tin dos actividad di ABC Tours. Mi 
ta kere esaki ta bisa hopi pasobra nan 
ta ripara cu mas y mas nos ta pone 
akinan hopi enfasis, no solamente 
riba e satisfaccion cu ta algo clave, 
pero nos ta wak e experiencia den su 
totalidad. Y nos kier ‘make sure’ p’e 
cliente ta educa pa compronde e parti 
seguridad y di cuido di e medio am- 
biente”, e Managing Director di ABC 
Tours a indica. 

E1 a agrega cu ta importante pa men- 
ciona cu mirando tur e cambionan cu 
nan ta bay ta haciendo, mirando e 
foutnan cu a haci den pasado, a bin cu 
protocolnan pa por contraresta e preo- 
cupacionnan cu ta biba den comuni- 
dad. 

MEDIDANAN DI 
SEGURIDAD MAS PRECISO 

Marvin Kelly a sigui bisa cu ABC 
Tours ta consciente cu e tour opera- 
tors ta hayando algun feedback ne- 
gativo, pero ta tumando un direccion 
diferente cu medidanan di seguridad. 
Pa menciona algun, ABC Tours tin su 
‘Safety Briefing Room’ unda ta cons- 
cientisa e cliente riba e importancia 
pa yuda cuida Aruba y unda ta duna 
e cliente consehonan riba seguridad 
como tambe riba proteccion di Aruba 
su medio ambiente. 

Tin un protocol nobo tambe caminda 
a introduci un ‘Safety Officer’ pa edu- 
ca y conscientisa. 

Adicionalmente e velocidad maximo 
di e jeeps y UTV’s a keda re-inforsa pa 



garantisa comportacion durante ‘off- 
road’ p.e. na Parke Nacional Arikok 
cu maximo di 20 km/h, den compara- 
cion cu 50 km/h, cual ta un average cu 
tur tour operators ta core. 

ATENCION NA MEDIO AMBIEN- 
TE Y NATURALESA 

Marvin Kelly a laga sa cu teniendo 
cuenta cu e shoconan y su neishinan, 
cual ta un simbolo nacional, pariba 
di Lighthouse, e ‘UTV Tours route’ a 
wordo adapta pa no core mas den e di- 
reccion aki. 

ABC Tours a manda algun recomen- 
dacion na Gobierno y AHATA relacio- 
na cu cambionan cu ta na bienestar 
di Aruba y ta gradici nan e atencion 
brinda. 

Den un otro articulo lo elabora riba e 
cambionan den e maneho cu ta wordo 
implementa pa por hiba un operacion 
mas responsabel, respetando natura- 
lesa, medio ambiente y e comunidad 
particularmente. 

Fundashon Stimami Sterilisami a start su 
campaña di sterilisacion 2019- 2020 


DIRECTIVA di Fundashon Stimami Sterilisa- 

mi ta anuncia e lanzamento di su programa nobo pa 
steralisacion pa juli 2019 - juni 2020. E programa aki 
a wordo inicia y pa gran parti, financia, dor di Bucuti & 
Tara Beach Resort y ta wordo sostene pa Aruba Tour- 
ism Authority y Aruba Tourism Enhancement Fund. 
E programa aki a ofrece operacion di sterilisacion sub- 
sidia completamente of parcialmente na organisacio- 
nan cu ta rescata animal y na doñonan individual di 
mascota y asina a logra sterilisa aproximadamente 
11.000 cacho y pushi crioyo durante 2016-2018. 

Fundashon Stimami Sterilisami kier logra reduci e 
populacion di pushi y cacho dor di ofrece subsidio riba 
operacion di sterilisacion na Aruba. E prijs di e cam- 
paña tin un reducion di más o menos 50% di e prijs 
normal di un operación di sterilisacion. 

Inclui den e prijs tambe ta, un microchip, e procedura 
pa coloca e chip y un test simpel di sanger HTC. E ca- 
cho y pushinan mester wordo registra online na: www. 
stimamisterilisami.com y nan mester tin por lo menos 
6 luna bieu pa haci e operacion. 

Fundashon Stimami Sterilisami ta traha cohunta- 
mente cu organisacionnan di rescate, tur veterinari- 
onan y “National Plan” (Problemática Kill cage, ley di 
cacho y cacho riba caya), introduci pa dr. Irene Croes 
y dr. Dellanire Maduro. 

“Nos meta ta pa elimina e sufrimento di cacho y pushi 
y mehora e calidad di bida pa nos residentenan y pa 
mehora e imagen di nos isla den bista di nos bishitan- 
tenan” a wordo bisa dor di Ewald Biemans, Presidente 
di Directiva di “Fundashon Stimami Sterilisami”. 

“Bucuti & Tara Beach Resort lo iguala e fondo contri- 
bui florin pa florin te cu 300,000 p’e aña benidero”. 
“Nos meta ta pa yega por lo menos Awg. 600,000 
p’asina por sterilisa 5000 pa 6000 pushi y cacho den- 
tro di un aña y pa continua cu e programa den futuro 
te dia cu ta necesario” Biemans a agrega. 

Aruba Product Enhancement Fund a bisa di lo contri- 
bui cu Afl 125,000, y un sponser anonimo ta contribui 





Afl 100,000 n’e programa pa aña 2019. 


Directiva di Fundashon Stimami Sterilisami: Veteri- 
narionan participando; Ewald Biemans — Presidente 
Animal Care Clinic; Rik van der Berg — Vice Presi- 
dente, Animal Health Veterinary Hospital: Emile de 
Cuba Jr. — Tesorero Contreras Veterinary; Suzanne 
van Grinsven - Secretaria Veterinary Clinics Aru- 
ba; Louella Brezovar y Yesenia Arends — Director at 
Large. Bishita nos na: www.stimamisterilisami. 
com pa mas informacion. 

Bo kier sa mas di persona cu Dislexia: 

Atende charla awe na MFA-Santa Cruz y diahuebs 
awor na Skol St. Teresita pa 7 or di anochi 



FUNDACION pro Persona cu 
Dislexia ta un fundacion cu a keda 
lanta dia 21 di februari 2013 cu e 
proposito di yuda combati e prob- 
lematica di dislexia y discalculia 
aki na Aruba. 

Actualmente e Fundacion su di- 
rectiva ta consisti di: Eveline Ar- 
ends - Presidente; Roraima Arends 

- Secretario; Suzanne Richardson 

- Tesorera y como miembro: Amari- 
lis Velázquez, Sharlyn Farro y Ra- 
mon Todd Dandaré. 

Segun Articulo 2 di e statutonan e 
obhetivo (of meta) principal di Fun- 
dacion pro Persona cu Dislexia ta: 
Salvaguardia e derechonan di per- 
sona cu dislexia (trastorno cu lesa- 
mento) y/of discalculia (trastorno 
cu rekmento) en particular y di 
persona cu discapacidad en gener- 
al den comunidad Arubiano y otro 
caminda, den e sentido mas amplio 
di e palabra. Tambe salvaguardia 
tur loke ta relaciona directamente 
of indirectamente cu un ke otro of 
cu por ta beneficioso pa logra e ob- 
hetivo (meta), den e sentido mas 
amplio di e palabra. 

Entre e medionan cu e Fundacion 
ta uza pa logra e obhetivo (meta) 
tin: Stimula un maneho conse- 
cuente respecto enseñansa na per- 
sona cu dislexia y/of discalculia y 
nan tratamento y remediacion, y 
un maneho consecuente pa loke 
t’e exigencianan cu ta pone pa nan 
(na scol (e.o. via un Protocol) y den 
comunidad); haci investigacion to- 
cante e diferente tiponan di dislex- 
ia y discalculia cu tin denter di co- 
munidad Arubiano y promove nan 


tratamento y remediacion; desa- 
roya y/of adapta material di siña- 
mento pa mucha cu ta bay scol cu 
ta sufri di un of otro tipo di dislexia 
y/of discalculia; organisa actividad 
pa persona cu dislexia y/of discal- 
culia, pa mayor di mucha cu ta bay 
scol cu ta sufri di nan, p’esnan cu ta 
duna enseñansa (maestro) y pa un 
publico mas amplio tocante dislexia 
y/of discalculia y nan tratamento y 
remediacion; colabora y/of coopera 
cu instancia, instituto y/of organ- 
isacion na Aruba y pafo di Aruba 
cu ta aspira un obhetivo similar 
of afin y percura pa saca publica- 
cion tocante topico cu ta relaciona 
cu dislexia y/of discalculia y nan 
tratamento y remediacion y, pa lo 
demas, tur loke ta relaciona direc- 
ta- of indirectamente cu nan y tur 
otro medio cu por ta beneficioso pa 
logra e obhetivo (meta) (di e Fun- 
dacion), den e sentido mas amplio 
di e palabra. 

E Fundacion a pone como meta su 
dilanti traha pa tur persona cu (por) 
tin dislexia y/of discalculia, partic- 
ularmente traha conhuntamente 


cu e mayornan cu nan yiu tin prob- 
lema pa siña (pa via di dislexia y/of 
discalculia) y yuda tanto e mayor- 
nan como otro persona interesa cu 
mas informacion posibel tocante e 
dos trastornonan aki. 

T’e mayornan t’esnan cu tin den 
nan man e futuro di nan yiu(nan). 
Cu pasenshi y bon guia nan por 
yuda nan yiu pa ta mas sigur di su 
mes. 

Un bon contacto cu scol y siñamen- 
to encuanto e parti di enseñansa 
aki ta yuda nan, como mayor, con- 
tribui n’e conocemento academico 
di nan yiu(nan). 

Con mayor, tutor of maestro por sa 
si nan yiu(nan) y/of alumno(nan) 
tin dislexia of discalculia? Tin vari- 
os cos cu por duna indicacion di e 
problema aki. Tocante esaki y mas 
tin e siguiente anochinan di infor- 
macion: Na MFA Santa Cruz awe 
dia 9 di juli y na San Nicolas na 
Scol Santa Teresita dia 11 di juli 
2019, cuminsando anochi 7:00 or. 
Tur persona interesa ta bon-bini, 
particularmente e mayornan y e 
maestronan! 

Atan Lee su di 6 buki 

Bregitte het meisje uit Noord" ta riba 
mercado den tur libreria na Hulanda 


Bregttte faro iseen uHbundig ArubAans 
meisfe dat in Nedertand srudeetx Ze 
geniet van de vTijjheirl, maar die brengr 
haar soms ook m de pfoblemcn. Op cen 
feest ter ere van de nahonaie feestdag 
van Aruba, wordt ze smoorverliefd op 
Robert Croes ook een Arubaan. Hij ziet 
haar echter niet staan en is erg afhou- 
dend Hip Is seneus met ziin studie bezig 
en heeft geen tijd voor een retatie Ze 
hebben geregetd telefonlscf) contacr en 
ats ze elkaar eindelijk ontmoelen slaat de 
vonk over en is cr spiake van ware liefde 

In de dagboeklfagmenren van Bregitte 
sraan hrieven rtaar Rctoert en haar moed- 
eF en ook een aantal romanttsche ge- 
dichten over Itefde. geksor en opvoeding. 

Bregitte. het meisje uit Noord is uit tieE 
Papiamcnto vcrtaald door YoSanda Ooes 
Bewerking en medevert*=der; Dl hc. NJath- 
alte De Vos. De originele ttteE fs Bregtrte. 
e mucha di Nort. 




Atan Lee 


Bregitte, het 
meisje uit Nooi 


E buki “Bregitte het meisje uit 
Noord” scirbi pa Atan Lee a wordo 
publica na Hulanda y ta obtenibel 
den tur libreria na Hulanda. Uit- 
geverij Novum, un uitgeverij hopi 
grandi y conoci na Hulanda a cum- 
pra tur derecho di e escritor. 

Tabata den aña 2004 cu Atan Lee a 
scirbi e buki y semper su intencion 
y meta tabata, pa un dia gana un 
premio riba e tereno di literatura. 

Despues di a caba di scirbi e manu- 
scrito na Papiamento cu porcierto 
ta un novela, el a laga traduci esaki 
na Hulandes. Esaki a wordo haci 
dor di senora Yolanda Croes di Skol 
di ldioma y drecha, termina cu e 
traducion y coregi dor di dr. lic. Na- 
thalie de Vos. 

Tabata un par di luna di extenso 
negociacion entre e escritor y e uit- 
geverij pa porfin na final di 2018 
yega asina leu cu e contract a keda 
firma. 

Na memento cu Atan Lee a caba di 
scirbi e manuscrito, el a laga dos 
diferente bibliotecaria lesa e esaki 
y no a ricibi comentario positivo. 
Atan Lee no a entrega y a dicidi di 
laga e lenguista, periodista, escri- 
tor señor Jossy Mansur dfm y e lin- 
guista conoci internacionalmente 
drs. Ramon Tod Dandare lesa esa- 
ki y di biaha nan a duna nan apro- 
bacion cu e firme convicion cue lo 
bira un gran exito. Sigur Atan Lee 


ta sumamente agradecido n’e dos 
personanan aki. 

Atan Lee a scirbi 5 buki, tur ta ed- 
ucativo. 

E prome: “Nos tur por siña” di cual 
el a bende 6000 ehemplar y ainda 
tin demanda, considera e buki na 
Papiamento mas bendi, despues el 
a scirbi: “Den scochi di mi mama”, 
“Politica un vocacion”, “E shoko 
sabi” y “E exito ta den bo man”. Tur 
esakinan na Papiamento. 

Fuera cu e buki, “Bregitte het meis- 
je uit Noord” ta di benta na Hulan- 
da, e ta obtenibel tambe na Belgica, 
Austria, Merca y lnglatera. 

Atan Lee ta kere cu un persona 
mester por tin soño p’e logra hopi 
den bida y tambe su creencia den 


Señor y Mama Maria semper a 
compañe den su exitonan. 

E no por keda sin gradici pueblo cu 
semper a respalde y haci’e e perso- 
na cu awe e ta. E ta spera cu e buki 
pronto lo ta un bestseller cu ayudo 
di pueblo y tambe di tur Arubiano 
cu ta biba na Hulanda. 

Riba peticion di Uitgeverij Novum, 
Atan Lee ta scirbiendo un otro 
novela y ta spera cu pa otro aña e lo 
ta riba mercado. Atan Lee ta con- 
sidera esaki e logro mas grandi di 
henter su carera como profesional. 


I Website: 
www.awemainta.com 

mm Facebook: 

♦T-l www.facebook.com/awemainta 
E-mail: 

noticia@awemainta.com 
^ 583-1400 583-1444 

Ultimo STAR Diploma p'e temporada 
18/19 pa Landamento Artistica 



SIMAN pasa Arubaanse ZwemBond (AZB) 
a organisa e ultimo test p’e Diploma STAR 
cu t’e diplomanan cu ta wordo ortoga n’e 
deporte di Landamento Artistica. Mayoria 
atleta despues di a slaag pa STAR 4 tin un 
nivel tecnico suficiente adecua p’asina por 
sigi den e direccion competetivo si ta desea 
esaki. 

Atletanan cu a logra pasa nan Star 1 ta: 1. 

Safirah-Lee Redhead; 2. Oriana Zambrano; 
3. Rihanna Jones. 

Atletanan cu a logra pasa nan Star 2 ta: 1. 

Shayla Sanchez; 2. Shirlene Croes; 

3. Kendra Simon; 4. Daniela Muñoz. 
Atletanan cu a logra pasa nan Star 3 ta: 1. 

Krayshel Croes; 2. Harianny Abrue; 

3. Joannlie Faneyte; 4. Manuela Sosa; 5. 
Shayla Sanchez; 6. Shirlene Croes; 7.Ken- 
dra Simon; 8. Daniela Muñoz. 

Atleta cu a losrra pasa Star 4 ta: 1. Yasmin 
Grootveld. 

Nos kier a felicita tur atleta cu a logranan 
streanan den e deporte di Landamento Ar- 
tistico. 

Un fin di siman sin orcan den domino 


MATCH day 6 di Campeonato Balas- 
hi di Domino, no a trece e orcan cu X- 
treme DT a priminti. A1 contrario, den e 
clash pa prome lugar Noord Stars “Pizza 
Hut” DT a dal X-treme DT duro 14-11. 
Noord Stars “Pizza Hut” DT a demostra 
cu domino ta wordo hunga riba mesa y 
no cu boca. 

Robert Tromp a sa di gana tur su we- 
ganan pa Noord Stars “Pizza Hut” DT 
y asina habri e caminda pa mantene e 
prome lugar riba e tabla di posicion. 
Wega number 2 di diabierna Gold Stone 
Dewars DT relativamente facil a pasa 
riba Sport Boys DT cu e score 15 pa 10. 
Cu esaki Gold Stone Dewars DT ta sigui 
su marcha riba e tabla di pocision y ta 
yega X-treme DT hopi cerca. 

Den e weganan di diadomingo Old Parr 
DT di chiripa a gana Trappers DT cu e 
score di 13 pa 12. Trappers DT a sinti 
nan mes horta dor di e refereenan y pa- 
labra basta duro a cay, te hasta kier a 
protesta e wega. 

Pero na final domino ta wordo gana riba 
mesa y t’eynan cu Old Parr DT a tene 
cabez frieu y gana nan weganan tran- 
quilo den tanda 5. 

Wega number 2 tambe a caba 13-12. Aki 
Ottley’s Strikers DT den e ultimo tanda 
a pone Eagles DT un banda. Sigur sigur 
un diadomingo cu hopi presion y ten- 
sion den e fin di siman cu a pasa. 

E proximo wega nan lo ta dianan 12 yl4 
di juli na Sport Boys Club cu e siguien- 
te confrontacion nan: Trappers DT vs 
Sport Boys DT; Noord Stars “Pizza Hut” 
DT vs Gold Stone Dewars DT; Old Parr 
DT vs Eagles DT y Ottley’s Strikers DT 
vs X-treme DT. 

Team di Brazil Taekwondo a biaha pa Europa 


DIABIERNA ultimo e 
team di Train Hard Fight 
Smart di Brazil Taekwondo 
Stichting a biaha pa Euro- 
pa. 

Parti di e team di Train 
Hard Fight Smart cu 
a biaha pa Europa ta 
Danon Delamore, Joshua, 
Záhyon y Jourdé Klabér. 
Nan ta preparando na Eu- 
ropa pa nan proximo even- 
tonan internacional. 

Diasabra nan a yega Hu- 
landa unda cu nan a topa 
cu Jaquon Eisden, kende a 
hiba nan na nan hotel y a 
mustra nan un parti di Am- 
sterdam. 

Diadomingo mainta tem- 
pran Henk Meijer ex 
Campeon Mundial, coach 
Olimpico a topa cu nan na 
Aeropuerto y nan a biaha 
pa Spaña pa train na Jesus 
Tortosa Camp na Universi- 
dad Autonoma de Madrid. 

Despues di e training na 
Jesus Tortosa nan lo biaha 
pa Galicia Riveira unda cu 
ta bay tin un otro train- 
ings camp SO Camp. E ul- 
timo trainings camp lo bay 
ta na Serbia. 

Nan mayornan tambe taba- 
ta presente pa wak nan yi- 
unan biaha bay pa 6 siman 
y a desea nan exito cu nan 
training na Europa cu e 
meta pa sigui crece den 
Taekwondo. 





















































































28 


Corsou 


AWEMainta 


Diamars, 9 juli 2019 


Despues di un carera di 1 6 aña 

Hoofdagent primera Klase a 
haña condena di 4 aña 


WILLEMSTAD. Dia promé di yuli ultimo tabata 
un fecha fatalisimo pa un Hoofdagent policial Rubiano 
cu dia 15 di november 2016 a keda arestá riba sos- 
pecho di secuestro y violacion sexual. 

Loke e Hoofdagent a haci ta cu dia 10 di november di 
aña 2016 siendo riba servisio y na unifórm, ela detené 
un turista na un cas di famia pero na lugá di hibé war- 
da di polis, ela hibé mondi caminda ela tene relacion 
sexual cune den outo di polis. 

E mes no a realisá ta cuantu regla ela violá ne mo- 

mento ey pasobra su cabes tabata otro caminda. 

Den promé instancia ela haña mesun castigu pero ela 
apelá y den apelacion Corte di Husticia a confirmá e 
promé sentencia. 

E tribunal a haña cu e polis a daña nómber di Cuerpo 
Policial y e confiansa cu pueblo mester tin den un polis 
cu su aktuacion. 

E tribunal a haña cu su aktuacion ta den violacion fla- 
grante cu loke ta spera cu un polis lo comportá su mes 
y no tin hustificacion pa loke ela haci. 

Abogado mr. E. Duijneveld a defendé e agente primera 
klase y abogado Emerencia a defendé gobiernu den e 
caso. 

E polis a haña retiro disiplinario dia 30 di yuni 2017 
contra cual ela apelá dia 24 di yuli dje mesun aña. 

Dia 13 di mey ultimo Corte di Husticia a trata e caso. 
Den e caso aki Corte di Husticia a constatá cu gobier- 
nu por duna un polis retiro si e faya den cumplimentu 
di su trabou. 

Con cu bira e caso, e polis a violá regla banda-banda 
pasobra ela cometé un delito penal. 

I pe delito penal y e supsiguiente condena e por haña 
retiro disiplinario siendo un Hoofdagent primera 
klase. 

Despues cu Landsreshershe a detené ela keda tres dia 



den detencion despues di cual a sigui prolongacion di 
su detencion. 

Ela haña oportunidad pa defendé su mes y dia 20 di 
mart 2017 su hefe a skórs e indicando cu e no ta cobra 
salario. 

E promé condena tabata 4 aña presu pa violacion sex- 
ual y robo di 60 bala cayente. 

Ela bay den apelacion y a bolbe haña e mesun castigu 
cu e solo diferencia cu durante 9 aña e no por traha 
como polis. 

Como amtenar e mester cumpli su deber al pie de la 
letra pero eynan ela faya. 

Caminda tambe ela faya ta cu e no tabata mag di usa 
outo di polis pa asuntunan personal manera secuestrá 
y violá turista. 

Mas bien su obligacion ta pa yuda esnan cu mester di 
asistencia pero ela haci nét contrali. 

CABES DI FAMIA 

E éx Hoofdagent a splica den Corte cu no a duné chéns 
pa bringa e acusacion di retiro y cu e no por kria su 
famia si e cai presu. 

Ademas cu e tin un condukta intachabel. 

Tambe cu e tabata será ora ela haña e formulario pa 
defendé su mes contra e desicion pa duné retiro pero 
no a haci uso dje formulario pa reakcioná. 

E conflikto no a caba ainda 

Final di Comicion Chiki Sehos realmente ta un semi-final 


WILLEMSTAD. Comicion pencionadonan di Sehos 
cu ta lucha contra inhusticia di Sehos a informá cu 
djabierne 5 di yiili ultimo nan tabatin e ultimo re- 
union den e comicion chiki na Sehos. 

Den e comicion aki tabatin representacion di e pencio- 
nadonan, Sehos y CBV. 

E punto den discucion ta di ken e placa ta cu den 
pasado a retené di e aktual pencionadonan. 

Na diferente ocacion e dos direktornan di Sehos a 
alegá cu e reservacion di 1% di salarionan mester a 
keda uzá pa paga gastunan médico di pencionadonan. 
Presidente dje comicion chiki Felix Pinedo a denuncia 
esaki como un engaño flagrante ya cu pencionadonan 
di Sehos tabatin derecho riba cuido medico for di cum- 
insamentu di añanan sesenta di siglo pasá. 

E derecho aki a ser ratifica pretu riba blancu den carta 
(fechá 18 oktober 2001) cu departamentu Personal di 
Sehos a manda pa esnan cu ta bay baha cu penshun. 
Un ke otro manera ex direktor di Sehos, sr. Sidney Ri- 
cardo, a pone den su carta di 19-11-2004 na Asosacion 
Pencionadonan. 


E ta finalisa e carta conkluiendo cu pencionadonan 
Sehos ta mantene e derecho riba cuido médico den 3de 
klas. Despues a bolbe ratifica e derecho di penciona- 
donan riba cuido médico den e contrat colektivo firmá 
na 2009. 

E situacion a keda mescos pasobra e delegacion di 
Sehos a keda riba nan punto intransigente di no ta 
respeta ni reconose e diferente pruebanan pretu riba 
blancu cu e comicion a presenta na mesa. Pruebanan 
den cartanan firmá pa éx direktornan di Sehos (sr. 
Sidney Ricardo y Selim Bérénos). 

Hasta nan tabatin documentonan cu Direktiva di e 
tempu ey ta bisa bon kla cu e sumanan reserva for di 
salarionan basico ta pertenese na trahadonan/pencio- 
nadonan. 

Partidonan no a yega na un consenso riba un conseho 
comun pa manda pa hunta di direktiva di Sehos. 

A bay un relato pa Sehos cu ta ensera punto di bista 
di tur tres partido. Otro siman diabiérné 12 di yuli 
Sehos tin di duna respuesta, ki nan ta bay haci. 


Acusacion grave contra Sehos 

Gerencia lo a engañá 
firma di acountent pa 
sertifiká sifra anual 

WILLEMSTAD. Un punto cardinal den e desacu- 
erdo cu tin entre comicion chiki y gerencia di Sehos 
ta cu despues di analisa e cuentanan anual di Sehos, 
e comicion chiki a ripara cu Sehos no a sigui pone e 
sumanan den e cuentanan anual cu a reserva pa años. 
Presidente di comicion chiki di pencionadonan a de- 
nuncia esaki y hasta ta papia di haci denuncia na 
Ministerio Publico ya cu nan no a duna un argumento 
sano ta di con nan haci esaki. 

Den articulo 10 di ‘bijlage 2’ ta ser menciona ‘quote’; ‘ 
Voor de werknemer die de pensioengerechtigde leefti- 
jd heeft bereykt alsmede voor zijn gezinsleden blijven 
de vóór zijn pensioendadum geldende rechten voor ge- 
neescundige behandeling en verpleging onvercort van 


kracht, met uitzondering van het klasserecht’. 

Pues esakinan ta pruebanan cu Sehos ta saca mentira 
dor di bisa cu nan a uza e sén reservá pa paga gastu- 
nan médico di pencionadonan, simpelmente pasobra 
nan no por a uza e sén pa paga algu cu pencionadonan 
tabata tin derecho ariba. 

Dje forma aki Sehos ke haci su mes ricu cu sénnan di 
trahadónan y pencionadonan, pa nan bay realisa nan 
proyekto fantasma nobo. 

Locual nan a haci ta nifica cu nan a mal informá e ‘ac- 
countantsbureau’ cu a sertifiká e cuentanan anual. 
Esaki ta algu castigabel pa ley, ora nos duna un keho 
na Ministerio Publico. Esun cu tin chéns di hañ’e den 
mas problema ta e direktor finansiero cu ta un accoun- 
tant. 

Si e asuntu aki yega NIVRA cu ta e organisacion cu ta 
vigilá akto di accountantnan, e por haña medida con- 
tra dje. Esaki a yega di sosode caba den sierto casonan 
aki na Corsou. 

Presidente dje comicion chiki ta pidi tur hende pa 
keda pendiente pasobra lo yama nan pa e siguiente 
pasonan. 

Cu dolor nanoscurasonperohopiagradecido pa tur locual e la 
nifica y haci pa nos, nos ta anuncia cu a bay drumi den brasa di 
Señor: 

Sra Emma Dijkhoff-Dijkhoff 

*05-12-1939 -107-07-2019 


Acto di entiero lo wordoanunciadespues. 




ora 





Gradicimento y Invitacion 

Pa medio di esaki kier a gradici tur esnan 
cu na un manera of otro a duna nos sosten, consuelo y forsa 
durante e tempo dificil cu e fayecimento y entiero 
di nos defunto stima: 



Armando Jesus Muyale 

"Mando" 

Boso muestra di atencion ta di hopi aprecio y un gran sosten 
pa nos. Un danki na un y tur cu a manda carchi, krans, 
whatsapp, email y a hasi yamada nan telefonico. 

Boso muestra di atenshon tabata un gran Consuelo pa nos. 

Na mes momento nos ta invita famia, bisiña-, amigo- y 
conocirnan 

pa compaña nos na 3 Santo Sacrificio di Misa na misa Pro 
Catedral San Francisco, diaranson 10 y diabierna 12 di juli pa 7 
pm y diadomingo 14di juli pa lOam. 

Boso presencia ta altamente aprecia. 


Hues a kita mucha 
di 14 aña cu ADHD 
for di su mayornan 


WILLEMSTAD. Siman pasá 
hues mr. Soffers a duna órdu pa 
pone un hobensito di 14 aña na en- 
cargo di un tutor pasobra no sola- 
mente e ta sufri di ADHD sino cu 
e mayornan a divorsiá, un ta biba 
na Aruba, otro ta biba na Corsou y 
e mucha ta core risico di bay pérdl 
moral y fisicamente. 

Voogdijraad a entama e caso pa ga- 
rantisá futuro pa e hobensito cu a 
nase na aña 2005 na Ulanda y nan 
a busca un famia pa cuida e mucha 
pero hues a disidi cu miho hibé un 
instituto di terapia y despues duné 
tutor. 

Luna pasá hues a tende tur partido 
envolvi huntu cu un representante 
dje fundacion Guia Mi pero e tata cu 
ta biba bna Corsou no a presenta. 
Voogdijraad a sugeri hues pa un 
señora bira su tutor pero hues a 
tene consideracion cu e siguiente 
dadonan. E menor di edad tin prob- 
lema di comportacion pa via cu e tin 
ADHD y ODD. 


Esey ta pone cu e tin masha prob- 
lema cu un bida cu struktura y 
regla. 

E mama no tin capasidad pedagogi- 
co pa guia e yu y no tin nocion dje 
problema. 

Ora e desesperá e ta malratá e mu- 
cha fisicamente mientras cu e tata 
kende ta biba na Corsou ta haci 
manera e o tin arte ni parte den e 
drama cu e mucha ta pasa. 

Si laga e mucha krese bou dje sir- 
cunstancianan aktual tin peliger cu 
e por bira viktima di degeneracion 
moral y fisico. 

Pa ley, hues por indiká un instituto 
caminda nan por duné tratamentu 
profecional y cu ta un sentro or- 
topedagogico. 

Esey mes hues a disidi, esta, pa 
manda e hobensito un instituto ais- 
na pa un aña y pa mria despues di 
ta laga un tutor sigui guia e hoben. 
Serca e mama of tata en todo caso e 
no por keda. 


Dirtley Sparen riba e bérdad 
di Refineria di Corsou 

WILLEMSTAD. Despues di e revelacionnan di señor Dirtley Sparen 
tocante Refineria di Corsou, Academia Popular Errol Scoop (e ala di for- 
macion di Movementu Cousa Promé) ta krea ayera djaluna anochi 8 di yuli 
un oportunidad special pa pueblo di Corsou topa cara cara cu señor Dirtley 
Sparen. 

Lo tin oportunidad pa dialogá cuné como bon patriota riba e resultado di 
su investigacion hasi riba RDK. 

Pueblo di Corsou ta invitá pa bin personalmente bin scucha y dialogá cu 
señor Sparen pasobra Corsou no ta keda ketu mas. 

Corsou ke informacion y no ke mas engaño pero e bérdad. 

E charla lo ta ayera nochi di 7’or pa 9’or den Sentro di Bario Santa Maria 
y entrada ta grátis. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LiKe nos riba facebooK 

Keda “up to date” y liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 

















